**Príloha č.1A**

**Špecifikácia Predmetu zákazky**

**Kategória č. 3: Nákup mediálneho priestoru – OOH**

V súvislosti s realizáciou letnej marketingovej kampane 2022 verejného obstarávateľa s názvom "So close", zameranej na propagáciu a prezentáciu Slovenska v zahraničí s cieľom podpory cestovného ruchu na Slovensku ako cieľovej krajiny, SLOVAKIA TRAVEL realizuje nákup mediálneho priestoru na rôznych platformách na Slovensku ale aj v zahraničí.

Predmetom zákazky je nákup mediálneho priestoru na Billboardoch (prenájom billboardových plôch) u poskytovateľov predmetného mediálneho priestoru v Maďarsku a poskytnutie súvisiacich služieb podľa Špecifikácie Predmetu zákazky v bodoch nižšie a v súlade s Prílohou č.1B.

Predmet zákazky je Poskytovateľ povinný poskytnúť v termínoch uvedených v Špecifikácii Predmetu zákazky v bodoch nižšie a v súlade s Prílohou č. 1B.

Špecifikácia Predmetu zákazky v bodoch:

1. Prenájom billboardových plôch (550 ks) v termíne 1.8.2022 – 30.9.2022 a poskytnutie s tým súvisiacich služieb (bod 2) zo strany Poskytovateľa.
2. Obsahom poskytnutia služieb spojených s prenájom billboardových plôch zo strany Poskytovateľa je:

* Tlač billboardov vrátane 20% rezervy
* Inštalácia billboardov
* Deinštalácia billboardov
* Prelep poškodených plagátov rezervným plagátom počas trvania kampane

1. Dodanie technickej špecifikácie pre Verejného obstarávateľa pre dodanie/zaslanie podkladov pre tlač s presnými parametrami podľa zadania uvedeného v Prílohe č. 1B Zmluvy  do 7 pracovných dní od účinnosti Zmluvy.
2. Zabezpečenie a dodanie 100% fotodokumentácie všetkých prenajatých billboardových plôch Verejnému obstarávateľovi v termíne do 20.8.2022.

Úspešný uchádzač dodá v rámci poskytnutia súčinnosti z jeho strany pred podpisom zmluvy Zoznam vybratých plôch s GPS súradnicami (interaktívna mapa) a rodnými listami (vo forme PDF - fotografia plochy, umiestnenie plochy - mapka, adresa, fotografia okolia plochy) plôch podľa kritérií v Prílohe č. 1B.